ZAPISNIK

24. sjednice Vijeća Mjesnog odbora Branovec – Jalševec,
 održane 16. svibnja, 2023.,
 u prostoru objekta mjesne samouprave, Branovečka cesta 94,
 s početkom u 19:00 sati

NAZOČNI ČLANOVI VIJEĆA:  Hrvoje Horvat, Anto Stanić, Ivan Furdin, Slavko Oklješa i Ivan Sunek.
Predsjedava Hrvoje Horvat, predsjednik Vijeća.
Zapisnik vodi Hrvoje Horvat, predsjednik Vijeća. 
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 24. sjednicu Vijeća Mjesnog odbora.
	Bez rasprave,  jednoglasno, Vijeće prihvaća tekst Zapisnika 23. sjednice Vijeća, održane 24. travnja, 2023., bez izmjena.

 Na prijedlog predsjednika, Vijeće jednoglasno utvrđuje

D N E V N I    R E D:
1. Prijedlog Zaključka o Izvješću Mandatnog povjerenstva o prestanku mandata članu Vijeća Mjesnog odbora Branovec – Jalševec i početku obnašanja dužnosti zamjenika člana Vijeća
2. Polaganje prisege člana Vijeća
3. Prijedlog prioriteta za Plan komunalnih aktivnosti Gradske četvrti Gornja Dubrava 2024. – donošenje zaključka;
4. Prijedlog zakupa prostora za potrebe rada Mjesnog odbora Branovec – Jalševec – donošenje zaključka; 
5. Prijedlog za postavu uzdignute plohe na Branovečkoj cesti kod kbr. 95 - donošenje zaključka;
6. Prijedlog za rješavanje komunalne problematike na k.č. br. 15866  ko Čučerje Novo – donošenje zaključka;
7. Prijedlog za nasipavanje dijela ulice Kolarinščak – donošenje zaključka
8. Pitanja, prijedlozi i obavijesti.



Ad 1. Prijedlog Zaključka o Izvješću Mandatnog povjerenstva o prestanku mandata članu Vijeća Mjesnog odbora Branovec – Jalševec i početku obnašanja dužnosti zamjenika člana Vijeća

Članovi Vijeća primili su pisani materijal uz poziv.
U raspravi sudjeluju svi prisutni.

Vijeće jednoglosno donosi


ZAKLJUČAK
o Izvješću Mandatnog povjerenstva o prestanku mandata članu Vijeća Mjesnog odbora Branovec - Jalševec i početku obnašanja dužnosti zamjenika člana Vijeća

I. Prima se na znanje Izvješće Mandatnog povjerenstva o prestanku mandata članu Vijeća Mjesnog odbora Branovec - Jalševec i početku obnašanja dužnosti zamjenika člana Vijeća.

II. Dana 21. travnja 2023.  prestaje mandat zbog smrti članu Vijeća Željku Puđaku.

Dana 16. svibnja 2023., Ivan Sunek započinje s obnašanjem dužnosti zamjenika člana Vijeća.
III. Ovaj će zaključak biti objavljen na oglasnoj ploči u sjedištu Mjesnog odbora Branovec - Jalševec.




Ad 2. Polaganje prisege člana Vijeća


Predsjednik Vijeća čita tekst prisege, a novoizabrani zamjenik člana Vijeća izgovara  riječ „PRISEŽEM“.
/Potpisani tekst prisege  prilaže se ovom zapisniku./


Ad 3. Prijedlog prioriteta za Plan komunalnih aktivnosti Gradske četvrti Gornja 
          Dubrava 2024.


U raspravi sudjeluju svi prisutni. 

Vijeće jednoglasno donosi

    	
                                                           ZAKLJUČAK
                            o prijedlogu prioriteta za Plan komunalnih aktivnosti 2024. 

1. Svibovečki put - vodoopskrba projektiranje /gradnja  230 m
2. Uzdignuti nogostup/peron, okretište autobusa Katarina Šimanović
3. Mudifaji 28a - odvodnja  100 m
4. Branovečka cesta 248, 250 vodovod, odvodnja 85 m
5. Vodovod, odvodnja, asfaltiranje Korenove ulice kbr. 6584 k.o. Granešina, 150 m
6. Odvodnja i uređenje ulice Branovečka cesta 220, 230-226 
7. Vodovod i odvodnja i uređenje ulice Branovečka cesta 244-250
8. Ulica Lobori od kbr.10 prema Velikom vrhu – asfaltiranje 130 m
9. Ulica Kolarinščak od kbr. 13 do kbr. 26 i 28 uređenje puta 
10.  Kraljevački brijeg, izgradnja vodovoda i odvodnje  u ulici Kraljevački brijeg kbr. 20        do kbr. 10
11.Vodovod i odvodnja, Branovečka cesta do kbr. 282 A, 270 m
12.	Asfaltiranje ulice Jalševečka cesta od kbr. 154 do kbr. 184, 220 m
13. Asfaltiranje ulice Branovečka  cesta kbr. 173, 80 m
      14. Vodovod nastavak, Kupneščica od kbr.9B do kbr. 15, 120 m




Ad 4. Prijedlog zakupa prostora za potrebe rada Mjesnog odbora Branovec – Jalševec

U raspravi sudjeluju svi prisutni. 

Vijeće jednoglasno donosi

ZAKLJUČAK
                    o zakupu poslovnog prostora za potrebe rada 
                           Mjesnog odbora Branovec - Jalševec 
 										 

1. Predlaže se revizija Ugovora u zakupu poslovnog prostora, KLASA: 026-01/21-001/495, URBROJ: 251-06-01-22-56 od 12. kolovoza 2022.,  sklopljenog između Grada Zagreba i Dobrovoljnog vatrogasnog društva Branovec iz Zagreba, Branovečka cesta 94, u razdoblju od 16. kolovoza 2022. do 16. kolovoza 2023.
    
2. Zbog gore spomenute potrebe revidiranja ugovora, a po isteku istog predlažemo da se novi ugovor sklopi zaključno s 31. prosincem 2023.      
           
3. Navedeni prostor se nalazi u Zagrebu, Branovečka cesta 94, ukupne površine 25 m2.

4. Ovaj zaključak dostavlja se Vijeću Gradske četvrti Gornja Dubrava na daljnje
            postupanje.



Ad 5. Prijedlog za postavu uzdignute plohe na Branovečkoj cesti kod kbr. 95

U raspravi sudjeluju svi prisutni. 

Vijeće jednoglasno donosi

ZAKLJUČAK
o prijedlogu za postavljanje uzdignute plohe za smirivanje prometa na Branovečkoj cesti kod kbr. 95 
I. Razmatrani su prijedlozi za postavljanje uzdignutih ploha za smirivanje prometa na Branovečkoj cesti kod kbr. 51 i kbr. 95.

II. Dana 05. svibnja 2023. godine, održan je terenski očevid vezano za gore navedeno, te je optimalna predložena lokacija na Branovečkoj cesti kod kbr. 57.
 
III. Sukladno gore navedenom predlaže se postavljanje uzdignute plohe za smirivanje prometa na Branovečkoj cesti kod kbr. 57  radi sigurnosti svih sudionika u prometu.

IV. Ovaj zaključak dostavlja se Vijeću Gradske četvrti Gornja Dubrava na daljnje postupanje.



Vijeće također temeljem traženja građana  za postavljanje uzdignute plohe, donosi i


ZAKLJUČAK
o prijedlogu za obilježavanje autobusnog stajališta

Vijeće Mjesnog odbora Branovec – Jalševec predlaže horizontalno  obilježavanje
 postojećeg autobusnog stajališta  autobusne linije 213 Dubrava – Jalševec, koje se 
       nalazi na križanju Branovečke ceste i ulice Prevende u oba smjera odgovarajućom      
 oznakom. 


Ad 6.  Prijedlog za rješavanje komunalne problematike na k.č. br. 15866  ko Čučerje Novo

U raspravi sudjeluju svi prisutni. 

Vijeće jednoglasno donosi

ZAKLJUČAK
o prijedlogu za rješavanje komunalne problematike na k.č. br. 15866 ko Čučerje Novo

I. Vijeće Mjesnog odbora Branovec – Jalševec razmotrilo je zahtjev gospođe Andree Tomljanović  vezano za rješavanje komunalne problematike na k.č. br. 15866 ko Čučerje Novo.

II. Vijeće predlaže izgradnju spoja javnog kanala na Branovečkoj cesti od kbr. 230-226. Ostale komunalne potrebe zatražene u  zahtjevu,Vijeće je  uvrstilo u Prijedlog prioriteta za Plan komunalnih aktivnosti Gradske četvrti Gornja Dubrava 2024. godine.

III. Kako Vijeće Mjesnog odbora  ima saznanja o izrađenom projektu, moli se Vodoopskrba i odvodnja d.o.o. kao investitor da ishodi suglasnost vlasnika parcela za spoj navedenog javnog kanala na Branovečku cestu.

IV. Ovaj zaključak dostavlja se Vodoopskrbi i odvodnji d.o.o.,  na daljnje postupanje.
             


Ad 7. Prijedlog za nasipavanje dijela ulice Kolarinščak

U raspravi sudjeluju svi prisutni. 

Vijeće jednoglasno donosi


     ZAKLJUČAK
o prijedlogu za nasipavanje dijela ulice Kolarinščak



I. Vijeće Mjesnog odbora Branovec – Jalševec razmotrilo je zahtjev gospodina
                  Vinka Soldana za nasipavanje dijela ulice Kolarinščak.
II. Vijeće je suglasno s gore navedenim, te predlaže nasipavanje makadama  kako bih se  osigurao sigurniji pristup vlasnicima i   vozilima  nekretninama  - kućama do kraja ulice.

III. Uređenje puta u  ulici Kolarinščak od kbr. 13 do kbr. 26 i 28,  Vijeće je  uvrstilo u  
            Prijedlog prioriteta za Plan komunalnih aktivnosti Gradske četvrti Gornja   
            Dubrava 2024.

IV. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 8.  Pitanja, prijedlozi i obavijesti.

Obzirom da nije bilo pitanja, prijedloga i obavijesti predsjednik zaključuje sjednicu. 
Sjednica je završena u 20,30 sati.
                                                                                                 
	
KLASA: 024-08/23-003/974                                                         
URBROJ: 251-13-11-5/005-23-2
Zagreb, 16. svibnja 2023.                                                      
                                                                                                                
                                                                                                              
Zapisnik sastavio                                                                             Predsjednik
                                                                                                Vijeća Mjesnog odbora
   Hrvoje Horvat                                                                         Branovec – Jalševec

                                                                                                        Hrvoje Horvat












Zapisnik sastavio:
 
  Hrvoje Horvat

                                                                                               Predsjednik
                                                                                              Vijeća Mjesnog odbora 
                                                                                              Branovec - Jalševec

                                                                                                                Hrvoje Horvat

